safouaneb/arywiki huggingface dataset:
تسييل

تّسييل (ب، ب ) هيّا عملية ديال تحويل شي مادة من حالة صلبة ؤلا غازية ل حالة سايلة، ولّا ل شي طور د لمادة ماشي سايل لي كاتولّي كاتصرّف فيه على حساب قوانين الديناميك د لموايع. التسييل كيقدر يطرا بشكل طبيعي ولّا صطيناعي. ميتال ديال التسييل الصطيناعي هوّ التسييل ديال لهوا لي كيمكّن من تفريقو ل لمكوّنات ديالو، لي هوما لؤكسيجين، لازوط، و لڭازات النبيلة. ميتال خور هوّ تسييل لفاخر على ود باش يتخدّم بحال فيول سايل. ف الجيولوجيا. ف الجيولوجيا، التسييل د التراب هوّ پروصي طبيعي لي كيطرا ملي ترسّوبات عامرين ب لما و ماشي مجمّعين و قاسحين كيتحوّلو ل مادة كاتصرّف بحال سايل، عادة بسباب زلزال. ف اكتوبر 2018، التسييل د التراب تسبب ف الطيحة ديال بنايات ف مدينة پالو ف اندونيسيا.
الدببة التلاتة

الدببة التلاتة (بلونݣلي "We Bare Bears)" هو مسلسل روسوم ديال ميريكان لي نتجاتو كارتون نيتوورك و بدا ف 27 يوليوز 2015 على كارتون نيتوورك ديال ميريكان و سالا ف 7 شتنبر 2020 بعد ما داز لفيلم ديالو ف 30 يونيو 2020. لمسلسل كيهدر على تلاتة ديال الدببة كيعيشو مع بنادم فمدينت سان فرانسيسكو ف كاليفورنيا و كيدوزو فمغامرات و تجارب جديدة. لملسلسل فيه 4 لمواسم و 140 حلقة. ف 30 ماي 2019، كارتون نيتوورك دارت اعلان على فيلم الدببة التلاتة لي صدر ف النص ديال لعام 2020 و بلي غادي تكون واحد سلسلة جديد سميتها "حنا دببة صغار" We Baby Bears لي غادي تهضر على الدببة التلاتة ملي كانو صغار. و من بعد صدر لفيلم ديال حنا دببة ف 30 يونيو 2020 و ف كارتون نيتوورك ف 7 شتنبر 2020، و هي اللخر ديال لمسلسل. لقصة. كيهضر لمسلسل على تلاتة د الدببة صحاب لدرجة لاخوة: ڭريزلي (پاندا كيقول ليه ڭريز)، پاندا (كلشي كيقول ليه بان-بان) و دب التلج. كيحاولو الدببة يندامجو مع الناس، بحال ياكلو ماكلتهم و يتصاحبو مع ناس يشريين و يكونو مشهورين فلانترنيت، و ديما كيشاركو دببة فمغامرات مع صحابهم بحال، الدري لمعجزة كلووي پارك، بيڭ فوت تشارلي، مشهور لانترنيت كوالا نام نام، لحارسة ديال لغابة تيبس، و لبياعة لوسي. و فبعض لحلقات كتكون فلاش باك ملي كانو صغار و هوما كيقلبو على دار فين يسكنو.
عبد القادر موعزيز

عبد القادر موعزيز (مزيود ف 1 يناير 1969) هوّا جرّاي مغريبي ف لمسافات طّويلة.
ماراطون

لماراطون هوّا سباق ديال لمسافات طّويلة، لمسافة رّسمية ديالو هيّا 42. 195 كلم، عادة كيتجرا فوق طريق ف بلاصة مفتوحة.
التورة الروسية

التورة الروسية ولاّ التورة لبولشوڤية (بالروسية: русская революция)، هي واحد السلسلة ديال لاحدات السياسية و لاجتماعية اللي وقعات فلامبراطورية د روسيا ما بين 1917 و 1923. اترات التورة د روسيا بزاف ف لعالم ف لقرن 20، و كانت من النتائج ديالها باللي طاحت لامبراطورية د روسيا و معاها التسار نيكولا التاني، و تاسس لاتحاد السوڤياتي، اللي كان اول واحد حكمو هو ڤلاديمير لينين، و كان مطبّق نضام د لحكيم شيوعي. التورة الروسية بدات فاللخر د لحرب لعالمية اللولا، علاود لمشاكيل بزاف اللي كانو ف روسيا، منها لقمع د السلطة، و لفقر، و لخسارة د لحرب، اللي خلات الشعب ينوض ينتافض، حتا وصلات لبلاد للحرب لاهلية، ما بين لقوات د التورة (لبولشيڤيك - ولا لجيش لحمر) و لجيش لبيض و قوات اخرا اللي كانت ضد الشيوعية. من مورا لحرب ربح لجيش لحمر و تاسس لاتحاد السوڤياتي، اللي بقا تال 1991.
تاندركاتس رور

ثاندركاتس رور (ب النڭليزية "ThunderCats Roar"، يعني "لغوتة ديال لمشاش د الرعد") هو مسلسل ديال روسوم ميريكاني نتجاتو وارنر بروس ل قناة كارتون نيتوورك و لي داز ف التلفازة نهار 22 فبراير 2020. لقصة ديال لمسلسل بحال لقصة ديال لمسلسل الاصلي ثاندركاتس. ملي كيهرب ثاندركاتس من عالمهم "ثانديرا" و كيتفرڭع عالمهم و كيطيحو ل كوكب لارض، و كيواجهو بزاف د لاشرار ب لقيادة ديال افرلود شرير "موم-را". كيتميز ثاندركاتس رور بنبرة كوميديا كثر من سلسلة للولا.
التورة لفرانساوية

التورة لفرانساوية (ب لفرانساوية: Révolution française) هي واحد لوقيتة ف التاريخ ديال فرانسا (بدات ف ماي 1789 و سالات ف نونبر 1799) اللي اترات بزاف ف لبلاد مبعد و كانو عليها نتائج كبار لا على فرانسا و لا على لعالم. من اهم النتائج ديال هاد التورة هي باللي ما بقاتش لملكية لمطلقة (تعدم لماليك لويس 16 ف 1793) و ولاّت فرانسا جمهورية علمانية. التورة لفرانساوية سالات ف 1799 ملّي ناپوليون بوناپارت حكم فرانسا و ردّها امبراطورية عسكرية. التورة لفرانساوية كانو عندها بزاف د لاسباب ولكن لاغلبية د لمؤرخين متافقين باللي جات حيت فرانسا ديك لوقت كان فيها لفساد و لاستبداد و التفاوت الطبقي و لمشاكل ديال لقتيصاد اللي ماقدراتش الدولة تصلحها. من اهم لاحدات د التورة لفرانساوية هو ملّي دخلو الناس للحبس ديال لباستيي و خرّجو منو لحبّاسا اللي كانو فيه. هاد لحدت بيّن لانهيار ديال الدولة و كان الشرارة ديال التورة. موراه بشهر تدار لاعلان ديال حقوق لانسان و لمواطن و حبس النضام لفيودالي لي كان كيعطي متيازات ل النوبالا و كيستعبد الطبقة د لفلاحين.
لإتحاد السوڤياتي

لاتحاد د لجمهوريات السوڤياتية لاشتراكية، اللي معروف تا ب لاتحاد السوڤياتي (ب الروسية: Союз Советских Социалистических Республик - CCCP) كانت دولة شيوعية قديمة ف لمنطقة د اوراسيا، بقات من 1922 تال 1991. لعاصمة د لاتحاد السوڤياتي كانت هي موسكو، واللي كانت لعاصمة د اكبر جمهورية فيه، لجمهورية السوڤياتية د روسيا. لاتحاد السوڤياتي كان اكبر بلاد ف لعالم و مقسوم على 11 نطاق ديال لوقت. تاسس لاتحاد السوڤياتي من مور التورة الروسية، اللي طيّحو فيها لبولشوڤيك (اللي كان الشاف ديالهم ڤلاديمير لينين) لحكومة لمؤقتة و النظام الملكي اللي كان فلامبراطورية د روسيا. ملّي ربحو لبولشوڤيك لحرب لاهلية ف روسيا اسسوا لجمهورية السوڤياتية د روسيا و موراها بداو تيدخّلو جمهوريات اخرين للاتحاد. ف 1922 كانو 4 د لجمهوريات ف لاتحاد السوڤياتي (روسيا، اوكرانيا، بيلاروسيا و لقوقاز)، و بقا تيتوسع كتر كتيرشي ف لوقت ديال سطالين. ف 1956، كان لاتحاد السوڤياتي فيه 15 لجمهورية. من 1945 ل 1991 كان لاتحاد السوڤياتي هو اللي منافس لميريكان على شكون اتكون اقوى بلاد ف لعالم، لا من الناحية د ليقتيصاد ولا النووي ولا لعلم وحتى الرياضة بحال لالعاب لاولمپية و لا لبطولات د لعالم.
قصبة أݣادير أوفلا

قصبة اݣادير اوفلا هي معلمة تاريخية كاينة ف مدينة اݣادير كانت فيها المدينة القديمة. و هي لاصل والبداية ديال مدينة اݣادير، جزء كبير منها تخرب بسباب الزلزال ديال 1960 لي ضرب لمدينة، و بعد الترميم ديالها، تاتّرات تا ب زلزال لحوز 2023. سميتها. سمية قصبة اݣادير المحلية هي اݣادير اوفلا. كلمة "اݣادير" كاتعني بالامازيغية "حصن" و"اوفلا" كاتعني "الفوق". هذا علاش التسمية كاتشير للحصن الموجود فوق الجبل. تاريخ. تاسسات قصبة اݣادير اوفلا عام 1540 على يد السلطان محمد الشيخ السعدي بغرض التحكم ف ضرب البرتغاليين اللي استقروا تحت الجبل عام 1470 فاش كانو تايقلبو على طريق للهند، بناو فالساحل قرب عين فونتي حصن، و بناو على سفح الجبل برج اخر باش يحضيوه، الشيئ لي دفع السعديين يبنيو قصبة على قمة نفس الجبل. كيفاش تبنات القصبة. تبنات القصبة بشكل اساسي لاسباب عسكرية باش تحمي لمدينة و المرسة ديالها من الهجومات الاجنبية لمحتاملة. حيت القصبة تبنات فوق قمة نفس السفح ديال الجبل، مكناتهم يلقاو موقع ستراتيجي ل قصف البنايات البرتغالية بالمدفعية عام 1541 و تحرير مدينة اݣادير لمعروفة ب سانطاكروز من الاحتلال البرتغالي. تقلصات اهمية الحصن بعد ما جراو على البرتغاليين تال نهار عاود بناه عبد الله الغالب بالله. تاثير الزلازل. تدمرت القصبة لمرة اللولة ف 1755 بسباب زلزال لشبونة. و المرة الثانية ف زلزال اݣادير 1960. القصبة قبل ما تتدمر. بلاصتها. كاينة القصبة ف قمة الجبل ف علو ديال 236 مترً تقريبا فوق مستوى سطح البحر ف الجهة الشمالية ديال مدينة اݣادير حدا المرسى ديال دابا. شنو فيها. عاون الموقع الستراتيجي د لقصبة على قصف الاحياء دالبرتغال بالمدافع، عام 1541م تحرر الحصن البرتغالي لي سميتو "سانطاكروز" وبالتالي نقصات الاهمية ديال الحصن تا لنهار عاود بناه الغالب بالله السعدي. و كان هاد الحصن قبل الزلزال كايتكون من: القصبة اليوم. لكسايد. عام 2019، قرر المخزن ديال اݣادير يسد قصبة اݣادير اوفلا على الطوموبيلات و لماطر، حيت المنطقة عرفات بزاف د لكسايد الخطيرة فالرومپوان لي تايدي لقصبة اݣادير اوفلا. و خلا غير الطوبيسات والطاكسيات لي عندهم الحق يدخلو ليها. اصلاح القصبة. مشروع اصلاح قصبة اݣادير اوفلا هو مشروع نطالق عام 2020، وتايهدف باش يصلح و ياهل السوار دالقصبة و يزوقها من الداخل، و يحيد اي حاجة مصايبة بالسيمة، و يوفرو خدمات كثر، و يصلحو الاضرحة و يصايبو واحد التمثال، و يعْلمو الطرقان، لي فالقصبة و لي كاتجيب ليها، عاد باش غايديرو مشاريع سياحية بحال لقهاوي و البيرو ديال الارشاد السياحي، و البازارات، و لمتاحف، و لباركينݣات و غيرها. هاد المشروع هو جزء من برنامج التنمية الحضرية د اݣادير 2020 - 2024 اللي عطى لانطلاقة ديالو الملك محمد السادس.
دجو بايدن

دجوزيف روبينت بايدن (تزاد ف 20 نونبر 1942) هو سياسي ميريكاني لي كان رئيس الرابع وستين ديال لميريكان، وحكم فيها من 20 يناير 2021 حتال 20 يناير 2025. كان هو نائب الرايس ديال باراك اوباما من 2009 حتال 2017 و غلب الرئيس لي كان دونالد طرامپ ف لتيخابات الرئاسية د ميريكان ف 2020.
تيليفون

التيليفون هو واحد لماكينة كاتتخدّم باش تدوّز الصوت نيشان مابين جوج د الناس ولا كتر ماشي فنفس لبلاصة ويقدرو يهضرو مع بعضياتهم بحالا ݣالسين مجموعين. اول تيليفون تّختارع ف 1854 من عند الطالياني انطونيو ميوتشي، ولكن ما تسجّلش لختيراع بسميتو، و خدا منو لميريكاني اليكساندر ݣراهام بيل لفكرة و سجّلها بسميتو ف 1876 كبراءة ختراع ف لميريكان و تعرف رسميّا باللي هو اللي ختارع التيليفون. لحوايج لمهمّّة ف التيليفون هوما لميكروفون (اللي تيهضر بيه لواحد) و السمّاعات (اللي تيسمع منّهم)، و هوما بجوج اللي تيدوّزو الصوت د الناس من بلاصة لخرا. لاغلبية د التيليفونات فيها حوايج زايدة بحال السرسار اللي تاتعرف بيه باللي شي واحد ڤيپا عليك. التليفونات الجداد عاد فيهم حوايج كتر بحال الساعة و لكاميرا و لانترنيت و تيتسمّاو تيليفونات مطوّرة ؤلا سمارتفون.
تبخير

تّبخير (ب نݣليزية Vaporization) هوّا عملية فيزيكية ديال تحويل مادة ل ݣاز من حالة صلبة ؤلا سايلة.
ݣاز

لغاز ؤلا لݣاز هوّا واحد من ربعة د لحالات لمادية د سّاس (لّي هيّا لݣاز، سّايل، صّلب ؤ لپلازما). لغاز يقدر يكون عنصر كيماوي اساسي بحال لهيدروجين ؤلا لهيليوم، ؤلا مادة كيماوية مركبة بحال تاني اوكسيد لكربون.
إقليم لحوز

، بالنڭليزية: Al Haouz Province) هو اقليم من لاقاليم التنين وستين اللي كاينين فلمغريب من مورا التقسيم اللي تدار ف2015. هاد لاقليم كاين ف ولعاصيمة ديالو هي. عدد السكان ديال لاقليم على حساب لاحصاء ديال 2014 هو مفرقين على فاميلة، ولميساحة ديالو هي. التقسيم والسكان ديال لاقليم. فاقليم لحوز كاينين 3 ديال لجماعات الترابية لحضرية و 37 ديال لجماعات لقروية. هاد الجدول كايعطي عدد السكان ديال لبلديات فلاقليم:
إقليم شيشاوة

، بالنڭليزية: Chichaoua Province) هو اقليم من لاقاليم التنين وستين اللي كاينين فلمغريب من مورا التقسيم اللي تدار ف2015. هاد لاقليم كاين ف ولعاصيمة ديالو هي. عدد السكان ديال لاقليم على حساب لاحصاء ديال 2014 هو مفرقين على فاميلة، ولميساحة ديالو هي. التقسيم والسكان ديال لاقليم. فاقليم شيشاوة كاينين 2 ديال لجماعات الترابية لحضرية و 33 ديال لجماعات لقروية. هاد الجدول كايعطي عدد السكان ديال لبلديات فلاقليم:
إقليم الصويرة

، بالنڭليزية: ) هو اقليم من لاقاليم التنين وستين اللي كاينين فلمغريب من مورا التقسيم اللي تدار ف2015. هاد لاقليم كاين ف ولعاصيمة ديالو هي. عدد السكان ديال لاقليم على حساب لاحصاء ديال 2014 هو مفرقين على فاميلة، ولميساحة ديالو هي. التقسيم والسكان ديال لاقليم. فاقليم الصويرة كاينين 5 ديال لجماعات الترابية لحضرية و 52 ديال لجماعات لقروية. هاد الجدول كايعطي عدد السكان ديال لبلديات فلاقليم:
أسايس (صفحة توضيح)

هادي صفحة د التوضيح، كلمة اسايس يمكن يكونو عندها هاد لمعاني: عيون لكلام.
أسايس (إقليم الصويرة)

اسايس جماعة ترابية قروية كاينة في اقليم الصويرة، جهة مراكش اسفي، ساكنين فيها 6915 نسمة، على حسب الاحصاء العام 2014.
تارݣانت

تارݣانت جماعة ترابية قروية كاينة ف اقليم الصويرة، جهة مراكش اسفي، ساكنين فيها 7605 واحد، على حسب لاحصاء لعام 2014.
تلفازة

التلفازة ولاّ التيليڤيزيون هي واحد لماكينة اللي تاتورّي الصوت و التصويرة ف دقّة وحدة، يا اما بلكحل و لبيض، ولاّ باللّوان. التلفازة خدات بلاصة كبيرة ف لعيشة د بنادم فالنص التاني د لقرن لعشرين، و كانت وسيلة مهمة باش تدوز فيها لخبار بالزربة. التلفازة كيدوزو فيها بزاف د لانواع د لحوايج على حساب لقناة و لوقت، و تقدر تكون حاجة اخبارية، و لاّ ترفيهية بحال لافلام و لا لموسيقا. اول تلفازة ف لعالم ختارعها الصكوطلاندي جون بيرد نهار 26 يناير 1926 و كانت خدّامة بلاشعة تحت لحمرا. تطوّرات بزاف التلفازة من داك لوقت و تزادو بزاف د لقنوات ف لعالم كلّو. اول قناة د التلفازة ف لمغريب تدارت وقت ليستيعمار لفرانساوي و بقات عام (من 28 فبراير 1954 ل 20 ماي 1955) و كان سميتها تيلما. اقدم قناة باقا خدّامة ف لمغريب هي قناة اللّولا، و اللي بدات 6 سنين مورا لاستقلال (ف 1962).
شروق

الشروق اولا الطلوع ديال الشمش هو لوقيتة اللي الطرف لفوقاني ديال الضوّيرة دالشمش كاتبان فالصباح فوق لافق ديال داك اللي كايشوف فيه. لكلمة تقدر تعني لعملية كاملها ديال لعبور دلقرص ديال الشمش لفوق لافق زيادة على التاتيرات لجوية اللي كاتبع لهاد الضاهيرة. التعريف. الطلوع. لحركة ديال لارض هي اللي كاتخلي الضاهيرة ديال الشروق تطرى واخّا كايبان بلّي الشمش هي اللي كاتحرك وكاتطلع فلافق. لوهم ديال الشمش اللي كاتحرك جاي من لمرجع ديال الشوف (فهاد لحالة لارض اللي كاتدور على راسها). هاد لحركة لوهمية ديال الشمش كانت مقنعة لبزّاف ديال الناس وخلات بزّاف ديال التقافات تكون عندها ميطولوجيات وخرايف وحكايات مبنية على نمودج ديال لارض اللي لوسط والشمش هي اللي كاتدور عليها، حتى جا نيكولاس كوپيرنيكوس فلقرن 16 وبدّل هاد لقضية لنمودج اللي الشمش فيه هي اللي فلوسط. لبدية ولافّان. الشروق فالتعريف لفلكي كايطرا فواحد اللحضة اللي فيها لفوق ديال لقرص دالشمش كايكون مماس للافق. لكلمة ديال الشروق واخّا هاكاك كاتعني عند الناس لفترة قبل وبعد هاد اللحضة: لعبار. الزاوية. الشروق كايطرا فلحقيقة قبل ماتوصل الشمس للافق حيتاش لغلاف لجوي ديال لارض كايهرّس الصورة ديال الشمش فلجو. لمعدال ديال التهراس هو 34 دقيقة قوسية فالسما، واخا هاد لقياس كايتبدل على حساب الضروف دلجو. لوقيتة فليوم. لوقيتة ديال الشروق كاتبدل على حساب لوقت من لعام وحتى لموقع ديال اللي كايشوف فوق لارض (خط الطول، خط لعرض ولعلو)، زيادة على التوقيت. هاد التغيرات سبابها هو لمحور اللي كاتدور عليه لارض، الدوران ليومي ديال لكوكب على راسو وعلى الشمش ولبلاصة ديال لقمر ولارض والدوران على بعضياتهم. فاللخر ديال الشتا ولبدية ديال الربيع كايتشاف الشروق فخطوط لعرض لوسطانية (مابين 30° و50°) كل نهار مبكر على اللي قبل منو حتال شي يامات قبل لينقيلاب دالصيف (غالبا نهار 20 يونيو فالشمال دلارض و21 دجنبر فلجانوب ديالها)، والتاريخ لمضبوط ديال هاد لحدت كايكون على حساب خط لعرض. من مورا هاد التاريخ كايبدا الشروق يجي معطل نهار مورا خوه حتال لينقيلاب ديال الشتا (غالبا نهار 21 دجنبر فالشمال دلارض و20 يونيو فلجانوب ديالها). التغيرات فالتهراس اللي كايديرو لجو كايبدلو لوقت ديال الشروق حيتاش كايتبدل لبلاصة اللي كاتشاف كاتطلع منها. لبلاصة فلافق. الا تجاهلنا التاتير ديال التهراس دالتصويرة ديال الشمش بسباب لجو وبلّي الشمش ماشي نقطة فالسما، فراه ديما الشروق فلبلايص مابين 30° و50° كايتشاف فجيهة الشمال الشرقي ما بين ابريل وغشت، وفجيهة لجانوب الشرقي مابين اكتوبر وفبراير. الشروق كايتشاف فالشرق غير فالشهورة ديال مارس وشتنبر لݣاع الناس فوق لكرة لارضية.
قصبة ݣناوة

قصبة ݣناوة ولا لقصبة لاسماعيلية ولاّ قصبة لحريشي، هي قصبة جات ف سلا، و هي لقصبة لوحيدة اللي جات ف الجيهة الشمالية د لواد د بورݣراݣ. تاريخ. تبنات لقصبة د ݣناوة ف وقت السلطان مولاي سماعيل ف 1709، و تمّا فين كانو ساكنين لعبيد اللي كان كيخدّمهم للحرب (اللي كانت سميتهم عبيد لبخاري) و باش يدافعو على سلا و الرباط من لهجومات اللي كاتجي من لخاريج. لقصبة كان فيها جامع و دار لقايد و لبلايص فين تيسكنو لعسكر. تنسات لقصبة لواحد لوقت، و ماعاود بانت تا بدا لاستعمار لفرانساوي، فين بدات كاتخدّم باش يݣلسو فيها لعسكر لمغاربة اللي شاركو ف لحرب لعالمية اللّولا، و لعسكر لفرانساويين اللي كانو كيمشيو منها باش يهاجمو على لمنطقة د لغرب. تقيدات قصبة ݣناوة ف اللائحة د لمعالم لوطنية د لمغريب ف 1948 ب ظهير. دابا كاينة ف قصبة ݣناوة مدرسة وطنية د السيرك سميتها مدرسة شمسي، اللي هي لمدرسة د السيرك لوحيدة ف افريقيا، و تيتنضّم فيها لمهرجان ديال قراصنة اللي بدا ف 2006.
صباح (وقت)

الصباح اولا النبّوري هو وقت ديال ليوم اللي كايشد من الشروق حتال الضهر. ماكاينش وقت محدد لفوقاش كايبدا الصباح (نفس لحاجة لعشية اولا الليل)، حيتاش هاد التعريف كايختالف على حساب كيفاش كولا واحد عايش حياتو وشحال دالساعات ديال ضو النهار كاينين فليوم لكولّا وقيتة فلعام. واخا هاكاك الصباح كايسالي الزاميا وقت الضهر، ومن تما كاتبدا لفترة ديال مورا الضهر. كاينة ناس خرا كاتعرف الصباح بلّي كايبدا من وسط الليل وكايسالي فالضهر. الصباح كايسبق مورا الضهر، لعشية والليل فالتسلسول ديال ليوم، وفلاصل هاد لكلمة كاتعني الشروق. لاهمية. السلام. بعض اللوغات اللي كاتخدّم لوقت ديال النهار فالسلام ديالها عندها تحيّة خاصة ديال الصباح، بحال فلعربية (صباح الخير) اولا النݣليزية (Good morning). كايعتماد لوقت اللي كايكون مناسب باش تعطى فيه هاد التحية على التقافة ديال لواحد وكيفاش كاتحدد الصباح اولا لمفهوم اللي عند لواحد على الصباح. ليستيعمال ديال لعيبارة د"صباح لخير" فالدارجة كايكون واسع شي شوية، على حساب امتا فاق داك اللي ݣالها. كقاعيدة شاملة الناس كاتݣول "صباح لخير" مابين التلاتة دالصباح والطناش دالنهار. الناس وخصوصا الشباب ولّاو كايݣولو "صباحو" عوض "صباح لخير". يمكن للتحية دالصباح تعطى بواحد الطريقة محتارمة بحال الشكل ديال "صباح لخير السي/لالة فلان(ة)" اولا "مسعد الصباح السي/لالة فلان(ة)". لانشيطة. لانشيطة ديال الصباح غالبا كايكون فيها الدوش، لفطور (فبعض لمناطيق كايكون حتى لفطور التاني، بزاف فلبادية) واللباس. بعض الناس كايخططو للنهار ديالهوم، كايتريضو اولا كايقراو الجرنان دالصباح. ليستيعمال فالتقافة. الصباح عند بعض الناس هو لوقت اللي كايجي من مورا لفياق ديالهوم، فاي وقت ماكايهمش. لمعنى ديال لكلمة د"الصباح" جاي من لينتيشار لكبير ديال التريسينتي والضو، وليستيقلال ديال الناس على الضو الطبيعي ديال الشمش. لعيلم دلجينات. بنادم فالصباح كايقدر يكون اما مجهد وناشط اولا عيّان ومهلوك. هاد لقدرة ديال لواحد باش ايفيق ناشط اقدر يكون كاياتر فيها واحد لجين سميتو "پيريود 3 (Period 3)". هاد لجين كايجي فجوج شكال: اما طويل اولا قصير. هاد لجين كاياتر على واش الناس كاتبغي الصباح اولا لعشية. الناس اللي عندهوم الشكل الطويل كايعجبهوم الصباح. اما هادوك اللي عندهوم النوع لقصير كايفضلو لعشية.
لمدراسة لمرينية (سلا)

لمدراسة لمرينية د سلا، و لاّ لمدراسة د ابو لحسن لمريني، و لاّ لمدراسة د الطالعة هي مدراسة كاينة ف سلا اسسها السلطان ابو لحسن لمريني ف عام 1341. كانت لمدراسة تاتقرّي لفقه و لاداب و اللغة لعربية و لفلسفة و الطب و شي صنعات. دازو منها بزاف د لعلما و الشيوخ بحال لسان الدين بن لخطيب و عبد الله مغيت و احمد بنعاشر. لمدراسة لمرينية صغيرة فلمساحة، فيها غي 180 ميطرو، و لكن واحد لوقت كانو تيقرّيو فيها 100 استاد دقّة وحدا. حافضات لمدراسة لمرينية على لاصالة ديالها و تدارو عليها بزّاف د الترميمات و لاصلاحات ف وقت لاستعمار و مورا لاستقلال. دابا ما بقاتش لقراية ف لمدراسة لمرينية، اللي ولاّت متحف و اي واحد يقدر يدخل ليه (تمن الدخلة هو 10 د الدراهم).
لمارستان لقديم (سلا)

لمارستان لقديم د سلا، و لاّ لمدراسة لبوعنانية، اللي معروف تا بفندف اسكور، ولاّ دار لقاضي، كانت مدرسة طبيّة ف سلا ف لمغريب. تبنا لمارستان ف وقت لمرينيين ف لوسط د لقرن 14، و كان واجد ف 1345. فاللول ملّي تبنا لمارستان كان مدراسة دينية، و موراها مارستان، و مبعد فندق، و ف اللّخر ولاّ متحف د لموسيقا التقليدية. لمارستان داخل فاللائحة ديال الترات لوطني ديال لمغريب بظهير ديال 2 دجنبر 1924. لاصل د السمية. لاصل ديال لكلمة د مارستان هي من لفارسية، و تاتعني السبيطار. التاريخ. تبنا لمارستان ديال سلا ف وقت السلطان لمريني بوعنان فارس (و عليها تيتسمّا تا لمدراسة لبوعنانية)، و كمل لبني ديالو ف وقت ولدو ابو لحسن بن عتمان ف 1345. لمارستان، مع الجامع لكبير و لمدراسة لمرينية، غادي يردّو سلا مركز تقافي كانو تيجيولو لعولما من لاندلس و من الشرق. من مورا ما طاحت الدولة لمرينية ولاّ لمارستان فندق (كانت سميتو اسكور)، و من بعد محكمة شرعية ف لوقت د الربعينيات، و عليها تسمّا دار لقاضي.
لمدينة لقديمة د سلا

لمدينة لقديمة د سلا هي اقدم تجمع د السكنا د الناس اللي كاينة ف سلا. ما كاينش تاريخ معروف ديال قتاش تبنات لمدينة اول مرّة، ولكن اول مرة دكرو لكتوبا د التاريخ لمدينة د سلا كانت ف ف لقرن لعاشر، ملي تكتبات باللي الدولة لامازيغية ديال بني يفرن اسسات لمدينة لقديمة د سلا لي كنعرفو دابا. لمدينة لقديمة د سلا معروفة باللي فيها بزاف د لبيبان و لابراج و الزوايا و لاضرحة، و تقيّدات معلم تاريخي ف اكتوبر 1914 ف لوقت ديال السلطان مولاي يوسف. لابراج و لبيبان. لمدينة لقديمة د سلا فيها بزاف د لبيبان و لابراج، و اللي هي:
تيران لبشير

تيران لبشير اولا صطاد لمحمدية هو تيران كاين فمدينة لمحمدية لمغريبية. كيستقبل هاد الصطاد اللي كايهز 30. 000 متفريج لميتشان ديال شباب المحمدية. تسمى هاد التيران على واحد لكوايري قديم فلفرقة. ستقبل هاد التيران فابريل عام 2019 ماتش ديال اللعابة لقدام دلفرقة ضد لكوايرة لقدام ديال لبارصة. هاد لماطش سالا بتعادول 2-2.
سنتيميتر مكعب

سنتيميتر لمكعب (ب نݣليزية Centimeter Cube) هوّا عبرة ديال لحجم، كتساوي لحجم ديال مكعب لحرف ديالو كيساوي واحد سنتيميتر. الرمز ديال السنتيميتر لمكعب كاين ف لونيكود، و هوّا ㎤.
سپيكتروميتر

سپيكتروميتر (ب نݣليزية Spectrometer) هوّا اپاراي علمي كيتستعمل باش يميز ؤ يحسب لعناصر سپيكترية ديال ضواهر لفيزيكية. كمتال، سپيكتروميتر يقدر يقسم ضّو لبيض للّوان لّي كيتكوّن منها، لّي كتسما سّپيكتر ؤلا طّيف. تاريخ سپيكتروميتر. تاريخ سپيكتروميتر كيرجع للقرن 17، ملي العالم اسحاق نيوتن دار تجارب على الضّو و بيّن باللي الضّو لبيض كيتفرّق لالوان مختالفة منين كيدوز من منشور د الجاج. ف لقرن 19، تطوّرات هاد الالة بزاف مع علماء بحال فراونهوفر لي كتاشف خطوط مظلمة ف طيف الشّمس، و هاد الشي عطى دفعة كبيرة لعلم الطّيف (سپيكتروميتري). من بعد، و مع تطوّر لفيزيك و الشيمي، ولا سپيكتروميتر كيتستعمل ف مجالات كثيرة بحال تحليل العناصر، الفلك، و البحث العلمي، و ولات النّسخ لعصرية ديالو دقيقة بزاف و كتخدم ب تقنيات الكترونية متطوّرة. #تحويل
سپيكتر دري

سّپيكتر دري ؤلا طّيف دري ديال عنصر ؤلا مركب كيماوي (ب نݣليزية Atomic spectrum) هوّا سپيكتر ديال تّرددات ديال لموجات لكهرمغناطيسية، لّي كينتج ملي درة ؤلا جزيئة كتنتاقل من نيڤو عالي ل نيڤو نازل ديال طّاقة.
قاري د لقرآن

لقاري د لقران ؤلا لموقري، هوّا شخص كيتدرّب علا لحفاضة د لقران ؤ لقراية ديالو باش يسمعوه نّاس سوا ب تّجويد ؤلا ب تّرتيل. تّدريب ديال لموقري. ف لقديم، كان لموقري كاياخد لقران من صغرو ف مدرسة ديال تّحفيض علا يد شيخ كيحفّض لقران، هاد لمدرسة كتسما كوتّاب. مي دابا بعدما ندارترو بزاف د لكتاتيب، كاينين حلقات ديال تّحفيض ف جّوامع خداو بلاصتهوم.
لقواس د سلا

لقواس د سلا، اللي معروفين تا ب السور د لقواس، ولاّ لقواس هو واحد السّور تاريخي كاين ف لمدينة د سلا. تبنا السور د لقواس ف لوقت د لموحدين ما بين 1130 و 1269، قبل ما يتعاود يتقاد ف وقت السلطان ابو لحسن لمريني ف 1333، و كان الطول ديالو كامل هو 14 كيلوميطر. السور د لقواس كيتعتابر حالة خاصة ما بين لسوار ديال سلا و تا ديال لمغريب، حيت هو ماشي سور عادي، و انما تبنا باش يبقا يدوّز لما من لغابة د لمعمورة تال باب شعفة ف لمدينة لقديمة، و من بعد كان تيتفرق لما على لمدينة كلها بواحد الشيكة د لمجاري تحت لارض. تاريخ. تبنا السور د لقواس ما بين لعوامات د 1130 و 1269 باش يجيب لما لسلا من لغابة د لمعمورة. ف ديك لوقت كان هاداك النوع د لبني جديد و متطور، و كان تيبيّن شحال الدولة كانت قوية و متطورة. ف التاريخ ديالو، تصلح السور د لقواس بزاف د لمرات، منها:
حفظ القرآن

الحفظ لغة الحراسة وحفظ القران استظهاره اي وعيه على ظهر قلب. وحافظ القران هو مصطلح يستخدمه المسلمون لوصف من اتم حفظ كتاب المسلمين المقدس القران.
أورديناطور

لورديناطور ؤلا پيسي ؤلا لحساسبي، هو واحد لماكينة مطوّرة تاتستقبل لبيانات و لمعلومات و تقراها وتخزنها و تخدم بيها باش تعطي بزّاف د النتائج. لورديناطورات ديال دابا تيقدرو يديرو لملاين د لعمليات و لحسابات غي ف تواني قلال. لورديناطورات تيخدمو باوامر اللي تاتجيهم من الݣوريتمات، و هي اللي تاتقوليهم شنو يديرو و كيفاش بطريقة اوطوماتيكية. لاصل د السمية. السمية د لورديناطور بݣاع اللغات اللي مسمّي بيها تاتعني: "هاداك اللي تيحسب". السباب هو باللي لخدمة اللّولا و لعمليات كاملة اللي كيدير هي لحساب: لجمع ولا الناقص ولا الضرب و لا لقسيم. ملّي تيتجمعو بزاف ديال هاد لعمليات تقدر لخدمة تتطور و تتعقد و تيوليو نتائج كبار. تاريخيا، لخدمة لي كاين كايدير لورديناتور فد لبدية كانو تيديروها ناس مدربين علا لحساب بزّربة، لي كانو كيتسماو نيت "ؤرديناتور Ordinateurs" ؤلا "كومپيوترز Computers". لقدرات ديال لورديناتور دابا كاتجاوزو لقدرة د لحساب د بنادم بدرجات كبيرة بشكل لي مايمكنش تّقارن. لفوائد ديال لورديناطور. لاهمية ديال لورديناطور هي التبسيط ديال لاعمال الصعيبة و لي كتحتاج وقت طويل باش تكمل فحال لاعمال الصناعية والتجارية، حيت هو وسيلة عندها قدرة عالية ف حل لمسائل الرقمية والدقة ف حفظ واسترجاع لمعلومات وتصميم لوثائق وتصاور ولاظهار ديالها، وعمليات التقلاب على لمعلومات و لجمع ديالها.
لندن

لندن ؤلا لوندريس كيما كانو كيسميوها لمغاربا ف لقديم، (ب لينݣليزية: London)، هي العاصمة د لمملكة لمتحدة د بريطانيا لعظمى وايرلاندا الشمالية و د لينݣليز واكبر مدينة فيهم بجوج. هي من اكبر المدن د اوروپا، و كايسكن فيها و ف النواحي ديالها كثر من 14 لمليون د الناس. لمدينة جات على لواد ديال الطيمز و بعيدة بتقريبا 80 كلم على لبحر ديال لمانش. لندن من لمدن لمهمة و اللي كاتاتر بزاف ف لعالم، و وحدا من اهم لمراكز لمالية. لمطارات ديالها من المطارات اللي فيها اكبر رواج ف لعالم، و كاين فيها عدد كبير ديال الشركات و لمستثمرين من لعالم كلّو. ف 2012، تنضّمات لالعاب لاولمپية ف لندن، و ولاّت هي لمدينة لوحيدة ف لعالم اللي تنضّمات فيها هاد لالعاب 3 د لمرّات. لندن مدينة كبيرة و مخلّطة، تيتهضرو فيها كتر من 300 لغة من الناس اللي جاو ليها من لعالم كلّو. التاريخ د لمدينة تا هو كبير و دازو فيها بزاف د لاحدات اللي كانو مهمّين للعالم. لندن فيها 4 د لمواقع د الترات لعالمي ديال ليونيسكو، و لميطرو ديالها هو اقدم ميطرو كاين ف لعالم ( تبنا ف 1863).